b'\n_START_ARTICLE_\nMegasoma sleeperi\n_START_SECTION_\nUtseende\n_START_PARAGRAPH_\nEn stor (3-4 centimeter) og tung bille, en av de mindre artene i slekten Megasoma. Kroppen er blankt m\xc3\xb8rkt r\xc3\xb8dbrun, pronotum er kraftig punktert. Oversiden er tilsynelatende h\xc3\xa5rl\xc3\xb8s, undersiden kledt med noks\xc3\xa5 lange, lyse h\xc3\xa5r. Hannen har et kort, to-grenet horn (rettet framover) p\xc3\xa5 hodet, men mangler horn p\xc3\xa5 pronotum. Hunnen er uten horn som vanlig hos hornbiller.\n_START_SECTION_\nLevevis\n_START_PARAGRAPH_\nForholdsvis lite er kjent om biologien til denne sjeldne arten._NEWLINE_Voksne biller er funnet i september - oktober.\n_START_SECTION_\nUtbredelse\n_START_PARAGRAPH_\nArten er utbredt i det s\xc3\xb8rlige California. Den er regnet som den sjeldneste av de nordamerikanske Megasoma-artene.'